**Talouden ja ympäristön haavoittuvuuden indeksi** (engl. *Economic and Environmental Vulnerability Index*, lyhennys **EVI**; aiemmin: **Talouden haavoittuvuuden indeksi** (engl. *Economic Vulnerability Index, EVI*) on Yhdistyneiden kansakuntien käyttämä mittari kansantalouden kohtaamien äkillisten, talouselämään tai ympäristöön kohdistuvien muutosten määrälle ja talouden kyvylle kestää näitä muutoksia.

Indeksin arvoa käytetään yhtenä kolmesta ehdosta päätettäessä valtioiden kuulumisesta YK:n vähiten kehittyneiden maiden (LDC) listalle. LDC-lista on yleisesti tunnustettu kehitysavun kohdentamiskriteeri. Vähiten kehittyneiden maiden tavoin monet pienet saarivaltiot ovat keskimääräistä alttiimpia yllättäville luonnonkatastrofeille ja nopeille maailmantalouden muutoksille.

EVI-indeksin nimen ohella sen rakenne muuttunut vuosien saatossa. Siksi eri vuosien indeksiluvut eivät ole sellaisenaan vertailukelpoisia. Nykyään (2023) indeksi lasketaan seuraavien osatekijöiden perusteella. Kukin osatekijä saa painoarvon 1/8. Kunkin osatekijän raaka-lukemat maksimi-minimiarvon perusteella, ja näin muodostetaan pistearvot kullekin mittarin osatekijälle.

a) maa-, metsä- ja kalatalouden osuus kansantuotteesta (paino 1/8 indeksiarvosta)
b) eristyneisyys ja sisämaamaisuus (1/8)
c) vientituotteiden kapea-alaisuus (1/8)
d) tuotteiden ja palveluiden viennin epävakaus (1/8)
e) alavilla rannikkovyöhykkeillä asuvien osuus väestöstä (1/8)
f) kuivilla alueilla elävien väestöosuus (1/8)
g) maataloustuotannon epävakaus (1/8)
h) luonnonkatastrofien uhrit (1/8)
Aiemmin EVI muodostettiin seuraavien osatekijöiden perusteella:

a) väkiluku; ei yli 75 miljoonaa asukasta (paino 1/8 indeksiarvosta)
b) eristyneisyys (1/8)
c) vientituotteiden kapea-alaisuus (1/16)
d) maa-, metsä- ja kalatalouden osuus kansantuotteesta (1/16)
e) alavilla rannikkovyöhykkeillä asuvien osuus väestöstä (1/8)
f) tuotteiden ja palveluiden viennin epävakaus (1/4)
g) luonnonkatastrofien uhrit (1/8)
h) maataloustuotannon epävakaus (1/8)
Mitä suurempi indeksiarvo on, sitä herkemmin ulkoiset äkkimuutokset aiheuttavat vakavaa häiriötä valtion talouselämälle. Indeksiarvo 36 tai suurempi oli vuosina 2012–2015 (samoin 2018) kriteerinä valtion liittämiseksi vähiten kehittyneiden maiden listalle ja EVI-indeksi 32 katsottiin kynnykseksi kansantalouden riittävälle tokenemiskyvylle ulkoisia häiriöitä vastaan (kypsymisraja). Vuoden 2015 kolmivuotiskatsauksessa haavoittuvimpina talouksina pidettiin eli suurimmat indeksiarvot saivat Kiribati (71,5), Gambia (70,7), Liberia (57,9), Eritrea (56,8) ja Etelä-Sudan (56,0).

EVI on ollut käytössä LDC-kriteerinä vuodesta 1999.

Katso myös
----------

* Hauras valtio

Lähteet
-------

1. 1 2 3 4  LDC criteria (välilehti Economic Vulnerability) Development Policy and Analysis Division, United Nations, un.org. Viitattu päivitetty 3.1.2019. (englanniksi)
2. 1 2  Patrick Guillaumont: An Economic Vulnerability Index: Its Design and Use for International Development Policy  CERDI, Etudes et Documents, E 2009.07, revised version 2011. archives-ouvertes.fr. Viitattu 10.9.2015. (englanniksi)
3. ↑  Criteria for Identification and Graduation of LDCs UN-OHRLLS.  Arkistoitu 25.7.2019. Viitattu 10.9.2015. (englanniksi)
4. 1 2 3 4  Committee for Development Policy. Report on the seventeenth session (23-27 March 2015) (pdf) (LDC kriteerit s. 14–16, esimerkkilaskelma kolmesta LDC-kriteeristä raja-arvoineen alhaisen LDC-maille 2011-2014 tilastoaineistosta s. 17)  14.5.2015. New York, Yhdysvallat:  unohrlls.org.  Arkistoitu 10.10.2015. Viitattu 10.9.2015. (englanniksi)
5. ↑  List of Least Developed Countries (as of 25 August 2023) \* (pdf) United Nations. Viitattu 2.10.2023. (englanniksi)
6. ↑  About LDCs un.org.  Arkistoitu 8.10.2014. Viitattu 10.9.2015. (englanniksi)
7. ↑  Max-min procedure to convert indicators into indices Department of Economic and Social Affairs (DESA), United Nations, UN.org. Viitattu 2.10.2023. (englanniksi)
8. ↑  The criteria for identifying least developed countries. Definitions and main data sources Development Policy and Analysis Division, United Nations, un.org.  Arkistoitu 8.7.2015. Viitattu 10.9.2015. (englanniksi)
9. ↑  Inclusion in the LDC category; Inclusion Thresholds: 2018 Triennial Review Development Policy and Analysis Division, United Nations, un.org. Viitattu 3.1.2019. (englanniksi)
10. ↑  Graduation from the LDC category; Graduation Thresholds: 2018 Triennial Review Development Policy and Analysis Division, United Nations, un.org. Viitattu 3.1.2019. (englanniksi)
11. ↑  LDC Criteria Over Time Development Policy and Analysis Division, United Nations, un.org.  Arkistoitu 6.3.2015. Viitattu 10.9.2015. (englanniksi)

Aiheesta muualla
----------------

* Least Developed Countries (LDCs) - YK:n sivusto Vähiten kehittyneistä maista (englanniksi) (un.org)
* Briguglio, Lino; Cordina, Gordon; Farrugia, Nadia; Vella, Stephanie, 2008: Economic vulnerability and resilience concepts and measurements (Research paper / UNU-WIDER, No. 2008.55, ISBN 978-92-9230-103-3, pdf) (englanniksi) (econstor.eu)
* LDC data retrieval (LDC-maiden kriteerit ja niiden kehitys 2006–2015) (englanniksi) (un.org)